Hariduse tänav

Hariduse tänav on tänav Tallinnas Kesklinna linnaosas Tõnismäe asumis.http://www.eki.ee/knab/tallinn1.htm Hariduse tänav algab Tõnismäe tänavalt ja lõpeb Pärnu maanteega ristudes. Hariduse tänav on ligikaudu 300 m pikkune.

 Ajalugu 
Praegune Hariduse tänav oli osa Vaestepatuste tänavast. Praegune nimi anti tänavale 16. detsembril 1936. Saksa okupatsiooni ajal kasutati ka saksakeelset nime Bildungstraße.

Hoonestus
Hariduse tänav 2 // Tõnismägi 3, 1938. aastal arhitekt Richard Falkenbergi projekti järgi ehitatud Peeter Kooritsa maja. Hoone on kasutusel elamuna, I korrusel äriruumid. Efektse nurgalahendusega silmapaistev esindustraditsionalistlik majaLeele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 26.
pisi|Hoone Hariduse 3 (2011)
pisi|left|Hoone Hariduse 13
pisi|Hoone Hariduse 3 (2011)

Hariduse tänav 3, Herbert Johansoni projekteeritud 1936–1937 ehitatud funktsionalistlik Tallinna Prantsuse Lütseumi hoone. Hoones tegutses kuni 1996. aastani Tallinna 7. Keskkool. Praegu on seal Tallinna Prantsuse Lütseumi peahoone, kus toimub 6.–12. klassi õppetöö.
Hariduse tänav 4 // Tõnismägi 3a (algselt Tõnismägi 5), endine August Naarise maja, valmis 1938. aastal, arhitekt Eugen Sacharias
Hariduse 6 // Tõnismägi 5, algne Tallinna Ühise Haigekassa hoone. Valmis 1939. aastal, arhitekt Elmar Lohk. Hoones tegutses ka Tallinna Linna Kiirabi JaamTallinna Kiirabi, (vaadatud 07.05.2023). Tänapäeval Ida-Tallinna Keskhaigla Tõnismäe polikliinik ja Tõnismäe apteek
Hariduse tänav 8, 1939. aastal valminud, algselt Eesti Naisliidu Kodumajanduse Instituudi hoone (arhitekt Arthur Jürvetson), hoones on asunud ka Tööstuslik Naiskutsekool. Nõukogude ajal ühendati kõrvalhoonega ja selles hoones asus osa Tõnismäe Haiglast. Hoones toimub praegu Tallinna Prantsuse Lütseumi 1.–5. klassi õppetöö.
Hariduse tänav 11, 1937. aastal valminud, Eugen Habermanni projekteeritud korterelamuLeele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 28. 
Hariduse tänav 13, viiekorruseline korterelamu äripindadega.  Ehitatud 1937. aastal arhitekt Viktor Tretjakevitši projekti järgi (vaadatud 24.01.2021).

Vaata ka
Tõnismäe Antoniuse kabel
Vaestepatuste tänav
Viited

Välislingid

Kategooria:Kesklinna linnaosa tänavad